Pokladne svečanosti 2023
2023-02-12 12:00 - 2023-02-18 17:30 UTC | Sportska ulica, Sportska ulica bb, Metković, 20350
Nakon dvije godine pauze zbog koronavrusa, od ove nedjelje metkovske poklade kreću punom parom!
Pokladne svečanosti tradicionalno započinju Malom povorkom. Okupljanje i polazak je u 14 sati ispred Dječjeg vrtića Metković, a Mala povorka kretat će se od Srednje škole, ulicama Kralja Zvonimira, Ante Starčevića, Sportskom ulicom do Sportske dvorane Gimnazije Metković, u kojoj će se održati Dječji maskenbal.

XCP Stipe Čamber
2023-02-16 08:00 - 2023-03-19 19:00 | Vid, Naronski trg 6, Vid, Metković, 20352
Biciklistički klub Metković će 19.02.2023.g u Vidu osmu godinu zaredom organizirati tradicionalnu memorijalnu biciklističku utrku XCP Stipe Čamber u sklopu XC zimske lige Dalmacije. Organizacijom ove utrke odajemo počast i čuvamo uspomenu na našeg prerano preminulog člana Stipu Čambera.
BK Metković već godinama intezivno radi s djecom, tako da će u sklopu glavne utrke biti organizirana i dječja utrka. Djeca će se natjecati na stazi primjerenoj njihovom uzrastu u kategorijama U7, U-9, U-11, U-13 i U-15, a cilj nam je privući što veći broj djece na boravak u prirodi i bavljenje sportom. Ove godine smo otišli i korak dalje organizacijom četverodnevnog MTB kampa za djecu u suradnji s Hrvatskim biciklističkim savezom.

Vesele pisanice
2023-04-01 10:00 - 12:00 | GRADSKI PARK, Gradski park, Metković, 20350
U Gradskom parku u subotu, 1. travnja 2023. od 10 sati ćemo predstaviti Vesele pisanice koje su oslikala djeca iz Središnjeg dječjeg vrtića, D.V. Radost, D.V. Leut, D.V. Mali Isus, O.Š. Stjepana Radića, O.Š. don Mihovila Pavlinovića, Gimnazije Metković i S.Š. Metković.
Pridružit će nam se Uskršnji zeko koji će se s djecom družiti, plesati i tražiti čokoladne pisanice po parku.
Dođite i vi!

38. Smotra folklora
2023-05-18 10:00 - 2023-05-21 23:30 | GKS, Stjepana Radića 1, Metković, 20350
OD ČETVRTKA, 18. SVIBNJA PA DO NEDJELJE, 21. SVIBNJA U METKOVIĆU SE ODRŽAVA 38. SMOTRA FOLKLORA JADRANSKE HRVATSKE ‘NA NERETVU MISEČINA PALA’.
I ovogodišnja Smotra održava se u organizaciji KUD-a Metković te Ustanove za kulturu i sport Metković, a organizaciju su pomogli Ministarstvo kulture i medija RH, Dubrovačko-neretvanska županija i Grad Metković

Vikend piknik fest
2023-05-26 10:00 - 2023-05-28 21:00 | GRADSKI PARK, Gradski park, Metković, 20350
I ove godine u našem Gradskom parku organiziramo Vikend piknik fest – manifestaciju za sve uzraste!
Dođite i zabavite se u “dnevnom boravku na otvorenom” u centru našeg grada: pogledajte film, pročitajte knjigu, naučite nešto novo, zaplešite u ritmu muzike za ples!
Kroz tri dana različitih događanja pronaći će te nešto za sebe. Ako želite, ponesite svoju piknik dekicu i košaricu, kušajte kraft pivo i sokove iz doline Neretve, pronađite svoj komadić parka i uživajte u bogatom programu!

Maraton Lađa
2023-06-12 17:00 - 23:30 | Mala riva, UL. Hrvatskih iseljenika, Metković, 20350
Na Maratonu lađa na Neretvi nastupa 30-ak ekipa iz doline Neretve kao i gostiju iz inozemstva. Posade lađa čine muškarci i žene ili čak i mješovite sačinjene od desetorice veslača, bubnjara, parićara i šestorice rezervnih članova posade. Vesla se Neretvom od Metkovića do Banje, gdje se staza odvaja u Crnu rijeku pa njome do Ploča, ukupno 22,5 kilometara.
Spektakularni start Maratona ispod mosta u Metkoviću prati više tisuća gledatelja a napeto ga prate i gledatelji na rivama u naseljima uz Neretvu, kao i na cilju u Pločama gdje se pobjednicima priređuje fantastičan doček. Maraton se održava od 1998. godine u drugu subotu u kolovozu i svake godine se povećava broj lađa koje sudjeluju o ovoj prekrasnoj tradicijskoj manifestaciji.

Kreativni Petak
2023-06-30 08:00 - 12:00 | Tržnica Metković, Ul. Hrvatskih iseljenika, Metković, 20350, Croatia (Local Name: Hrvatska)
Početkom lipnja otvorena je obnovljena Mala Gradska tržnica na kojoj tijekom tri petka (30.6., 14.7. I 4.8.) pružamo priliku našim kreativcima – rukotvorcima priliku da prezentiraju svoje proizvode. Veliki broj posjetitelja upravo petkom ujutro bude na Maloj tržnici zbog nabave ribe za ručak. Na ovaj način, osim ribe, nabavite i nešto od proizvoda koje će izlagati naši kreativci, OPG-ovi i udruge!
“Kreativni petak – sajam rukotvorina” je novo događanje koje traje od 8 do 12 sati i tijekom kojeg prezentiramo način izrade pojedinih rukotvorina uz glazbu uživo.

Kreativni petak
2023-08-04 08:00 - 23:00 | Tržnica Metković, Ul. Hrvatskih iseljenika, Metković, 20350, Croatia (Local Name: Hrvatska)
I ovog petka – 4. kolovoza imamo KREATIVNI PETAK – SAJAM RUKOTVORINA na Maloj tržnici u Metkoviću od 8 do 11 sati!
Ponovo pružamo priliku našim kreativcima – rukotvorcima priliku da prezentiraju svoje proizvode, a vi dragi posjetitelji na ovaj način, osim ribe za ručak, nabavite i nešto od proizvoda koje će izlagati naši kreativci, OPG-ovi i udruge, sve uz glazbu uživo.
Vidimo se sutra!

Dani Neretvanske Kneževine
2023-08-10 18:00 - 2023-08-12 21:00 | GRADSKI PARK, Gradski park, Metković, 20350
Od četvrtka, 10. kolovoza do subote, 12. kolovoza 2023. u Metkoviću se održava manifestacija „Dani Neretvanske kneževine“, koja se isprepliće s manifestacijom “Tjedan lađa na Neretvi”

13. Rimska noć u Naroni
2023-09-28 07:00 - 23:30 | Vid, Naronski trg 6, Vid, Metković, 20352
Turistička zajednica grada Metkovića u suradnji sa Gradom Metkovićem i Arheološkim muzejem Narona organizira već tradicionalnu manifestaciju „Rimska noć u Naroni“.
Tema ovogodišnje manifestacije pod nazivom Zviježđa upoznat će nas sa mitologijom i saznat ćete da su sva zviježđa inspirirana pričama. Upoznat ćemo se s nekoliko najpoznatijih a teta pričalica će u dječjem kutku ispričati mit o Jazonu i Argonautima.
Na likovnoj radionici kao i svake godine zabavit ćemo se i pustiti maštu i kreativnost da nas vode! Dioklecijanova legija će pokazati vojne vještine, atraktivan glazbeno scenski nastup s vatrom skupine Mad sun rises by Vodorige, staklopuhačica Antonija Gospić iz Muzeja antičkog stakla pokazat će nam umijeće stvaranja staklenih perli.
Moći ćete saznati više o zvijezdama i zviježđima iz predavanja arheologinje Ivane Ožanić Roguljić.
Ulaz u stalni postav muzeja je slobodan, kao i izložbu Mitološki blizanci u Naroni.
Uza sve to, slatki i slani zalogajčići po rimskoj recepturi.
Čazmatrans kao i dosadašnjih godina daruje besplatan prijevoz autobusom koji polazi s Autobusnog kolodvora Metković u 19:00 i 21:45, dok se u Metković vraća s parkirališta (Plivor) u Vidu u 21:30 i 23:15.
* Od 7 sati u petak, 28. srpnja do 2 sata narednog dana za promet će biti zatvoren Naronski trg i dio ulice Ante Taslaka.

SOUL FINGERS
2023-12-10 08:30 | GRADSKI PARK, Gradski park, Metković, 20350
Grupa Soulfingers poznata je kao vrhunska koncertna atrakcija. Koncertni spektakl Soul Fingersa obiluje energijom, stilom, vrhunskom scenskom estetikom i koreografijom, uz njihov poznat kontakt s publikom, pa je koncertni dogadjaj Soul Fingersa čarolija koja nikog ne ostavlja ravnodušnim. U svojoj uzbudljivoj, internacionalnoj karijeri Soul fingersi su održali preko 2000 koncerata.

MALTER EGO
2023-12-10 08:30 | GRADSKI PARK, Gradski park, Metković, 20350
Mostarska grupa u akustičnoj varijanti – gitara i cajon. Obrade stranih i domaćih blues i rock pjesama uz ponešto autorskih izvedbi.

PALJENJE DRUGE ADVENTSKE SVIJEĆE
2023-12-10 16:30 | TRG KRALJA TOMISLAVA, Trg kralja Tomislava 1, Metković, 20350, Croatia (Local Name: Hrvatska)
U glazbenom dijelu programa nastupaju djeca iz DV Leut i dječji zbor crkve sv. Nikole.

SLUŠAONICA - ROCK & BLUES
2023-12-11 20:00 | GRADSKI PARK, Gradski park, Metković, 20350
Posjetitelji Gradskog parka moći će uživati u klasicima rock i blues glazbe.

SLUŠAONICA - 80's & 90's
2023-12-12 20:00 | GRADSKI PARK, Gradski park, Metković, 20350
Posjetitelji Gradskog parka moći će uživati u glazbenim klasicima 80-ih i 90-ih.

DJ DIRKA
2023-12-13 20:00, 2023-12-20 20:00 | GRADSKI PARK, Gradski park, Metković, 20350
Lokalni DJ Ivan Bebić priprema najbolje hitove koji vas pozivaju na zabavu ispred božićnih kućica.

VOX
2023-12-14 20:00 | GRADSKI PARK, Gradski park, Metković, 20350
Nova grupa VOX ima energičan nastup i svira raznoliki repertoar koji uključuje zabavne, pop-rock i strane hitove. Članovi sastava Goran A. (klavijature), Ivan B.(gitara), Ivan S. (saksofon, truba) i Nataša (vokal) su strastveni glazbenici i njihova ljubav prema glazbi se osjeti u svakoj izvedbi

THE STRING BREAKERS
2023-12-15 20:30 | GRADSKI PARK, Gradski park, Metković, 20350
Akustični trio iz Podgore ima raznolik repertoar stranih i domaćih rock, blues i pop obrada u kojem će svatko pronaći nešto za svoj gušt. Članovi sastava: Siniša Vela (vokal i gitara), Viktor (gitara) i Davor Mrsić (cajoon) svojim energičnim nastupom sigurno vas neće ostaviti ravnodušnima.

BOŽIĆNI KONCERT KUD-a METKOVIĆ
2023-12-16 19:30 | GKS, Stjepana Radića 1, Metković, 20350
Tradicionalni Božićni koncert u organizaciji KUD-a Metković. Nastupit će sve folklorne skupine uz mandolinski orkestar.

BRAIN HOLIDAYS
2023-12-16 20:30 | GRADSKI PARK, Gradski park, Metković, 20350
Brain Holidays pioniri su reggae glazbe u Hrvatskoj, a osnovani su sad već daleke 2000. godine. Iza sebe imaju na stotine odsviranih festivalskih i samostalnih koncerata i pet studijskih albuma u izdanju Dallas Recordsa.

PALJENJE TREĆE ADVENTSKE SVIJEĆE
2023-12-17 16:30 | TRG KRALJA TOMISLAVA, Trg kralja Tomislava 1, Metković, 20350, Croatia (Local Name: Hrvatska)
U glazbenom dijelu programa nastupaju Središnji vrtić (Iskrice i Kockice) i dječji zbor crkve sv. Ilije.

MR. GROOVE
2023-12-17 20:30 | GRADSKI PARK, Gradski park, Metković, 20350
Pločanska ekipa koja već duže vrijeme izvodi strane hitove, većinom 80’s i pop-rock glazbu uz klavijaturu, saksofon i gitaru. Ante (keyboard, sax, vocal), Mario (electric guitar, vocal) i Helena (vocal).

BOŽIĆNI KONCERT ZBOROVA
2023-12-18 19:30 | GKS, Stjepana Radića 1, Metković, 20350
U organizaciji OŠ don Mihovila Pavlinovića održat će se tradicionalni Božićni koncert zborova pod vodstvom prof. Ljupke Sršen Gutić. Nastupit će zborovi osnovnih škola don Mihovila Pavlinovića, Stjepana Radića, Kule Norinske, Ploča, Osnovne glazbene škole Metković, Komina i Opuzena.

IVANA JELAČA
2023-12-19 19:30 | GKS, Stjepana Radića 1, Metković, 20350
Pijanistica i umjetnička voditeljica udruge, Ivana Jelača glazbenim programom u formi klavirskog recitala ocrtava umjetničku misiju i viziju udruge. Sve ostalo je glazba koja se kroz godine razvijala kroz projekte, koji naglasak stavljaju na ulogu klasične glazbe u povijesnim i suvremenim umjetničkim izričajima i društvenim procesima.

SLUŠAONICA - MTV HITS
2023-12-19 20:00 | GRADSKI PARK, Gradski park, Metković, 20350
Posjetitelji Gradskog parka moći će uživati u MTV hitovima

BOŽIĆNI KONCERT OSNOVNE GLAZBENE ŠKOLE
2023-12-20 19:00 | GKS, Stjepana Radića 1, Metković, 20350
U organizaciji Osnovne glazbene škole na tradicionalnom Božićnom koncertu nastupit će dvadesetak učenika od I. do VI. razreda

U SUSRET SLATKOM BOŽIĆU
2023-12-20 20:00 | TRG KRALJA TOMISLAVA, Trg kralja Tomislava 1, Metković, 20350, Croatia (Local Name: Hrvatska)
Humanitarni sajam čiji je cilj upoznati sugrađane i goste sa kolačima i slasticama koje su nekada naše bake pripremale za Božić te njihovim receptima. Uz prodaju po simboličnim cijenama, možete se ugrijati i osladiti uz kuhani čaj, vino, fritule i bakalar te se fotografirati za uspomenu s Djedom Božićnjakom.

DJ KOZMA
2023-12-21 20:00 | GRADSKI PARK, Gradski park, Metković, 20350
Naš lokalni DJ Dario Protrka a.k.a. Kozma sa dugogodišnjim glazbenim iskustvom i širokom glazbenom podlogom rasplesati će vas uz ritmove klubske glazbe.

ZOSTER
2023-12-22 20:30 | GRADSKI PARK, Gradski park, Metković, 20350
Zoster je grupa iz Mostara, osnovana 2000. godine. Do sada su objavili pet albuma koje karakteriziraju razni glazbeni žanrovi od reggae, ska, rock, blues, popa, a kroz sve žanrove kantautor Mario Knezović, autor glazbe, teksta i frontmen, poetski i prirodno je stigao do vlastitoga autentičnog izričaja, koji je najviše obilježio grupu Zoster
